text: Politiet efterlyser 52-årig kvinde
  19 september 2016 kl. 17.42
  Kit Hildgaard Andersen forlod søndag aften sit hjem med sin hund. Mandag kom hunden alene tilbage til huset.
  
  
  Tirsdag morgen, når det bliver lyst fortsætter Syd- og Sønderjyllands Politi eftersøgningen af den 52-årige Kit Hildgaard Andersen. Hun forlod søndag aften sit hjem på Kalvslundvej ved Horslund ved Ribe.
  Kvinden gik fra sit hjem med sin rotweiler mod vest, men mandag eftermiddag vendte hunden selv tilbage til hjemmet uden ejeren.
  - Det indikerer at hun kan være i nogle problemer hvor hun ikke kan tage hånd om sig selv, siger vagtchef ved Syd- og Sønderjyllands Politi Erik Lindholdt til TV SYD.
  Politiet opfordrer beboere i området til at kigge i udhuse og skure efter kvinden.
  Kit Hildgaard beskrives som:
  52 år
  170 – 175 centimeter høj
  Langt mørkeblond hår
  Dragetatovering fra venstre kraveben til venstre bryst
  Neonfarvet top, sort kansas jakke, sorte overalls og sorte vandrestøvler.
  .
  